Pilot+BØK

= PILOT BI BØK 3421 Finans og økonomistyring 2 =

Sammendrag
Kurset Finans- og økonomistyring 2 var et nytt kurs på BIs førsteårs bachelorstudium våren 2010. Fagområdet er bedriftsøkonomi som omfatter økonomistyring, finans, finansregnskap og regnskapsanalyse. Høsten i forveien hadde kurset Finans- og økonomistyring 1 blitt gjennomført med en helt identisk modell, og Finans- og økonomistyring 2 er også påbygningskurs til det første kurset. Kurset ble gjennomført parallelt i 11 klasser med til sammen 1848 studenter. Klassene var fordelt på 9 forelesere.
 * Om piloten:**

I kursbeskrivelsen er det beskrevet læringsmål for kunnskaper, ferdigheter og holdninger. Studentene blir vurdert gjennom en fem timers skriftlig individuell eksamen med rentetabeller og eksamenskalkulator som tillatte hjelpemidler. Eksamensoppgaven reflekterer en oppgitt vekting av tre delemner (driftsregnskapsmodeller 40 %, spesielle beslutningsproblemer 20 % og investering og finansiering 40 %), og studentene må bestå alle tre delemnene for å bestå eksamen. Ett av verktøyene for å understøtte læringsmålene i kurset var noen obligatoriske tester som studentene skulle gjennomfør på læringsplattformen underveis i kurset. Målet med de obligatoriske testene var å få studentene til å jobbe jevnt med faget i løpet av semesteret, og å oppnå at de skulle være bedre forberedt til undervisningen, og dermed også til eksamen. I de automatiserte digitale testene fikk studentene kun vite poengsum (score) på eget testresultat, og de fikk ikke vite hvilke spørsmål som var besvart riktig og hvilke som var feil. Gjennomgang av minioppgavene og løsningsforslag til disse var tenkt gjennomgått av foreleserne i undervisningen som en form for plenumstilbakemelding. I tillegg ble det utarbeidet frivillige oppgavesett med løsningsforslag som ble tilgjengeliggjort for studentene underveis i kurset.
 * Samstemt undervisning:**

De obligatoriske testene, eller ”minioppgavene” som de kalles i kursbeskrivelsen, er korte, avgrensete digitale tester, som ble tilgjengeliggjort via læringsplattformen Blackboard (i dag brukes it's learning). Innsatsen studentene skulle legge ned ble estimert til ca. en times arbeid per oppgave dersom anbefalt arbeidsplan ble fulgt. Vanskelighetsgraden økte for hver minioppgave iom. at man inkluderte en stadig større del av pensum utover i semesteret. For å få godkjent minioppgavene måtte studenten ha minst 20 % riktige svar, men det var anledning til å gjennomføre hver test inntil tre ganger. Kravet om å ha levert og bestått 5 av 8 minioppgaver var et arbeidskrav i kurset, og dermed en forutsetning for å gå opp til eksamen. Se utfyllende beskrivelse i verktøykassa.
 * Verktøy**:

Først litt om eksamensresultatene: I Finans- og økonomistyring 1 var det 33 % stryk og 5,7 % som fikk A. Til sammenligning var strykprosenten på 22-23% i Finans- og økonomistyring 2 og 12 % fikk karakteren A. Det ser ut til å være sammenheng mellom studentenes prestasjoner på arbeidskravene og eksamensresultatene (se nærmere forklaring i egen foreleserrapport og vedlegg). Så litt om innsatsen og resultatene i forhold til arbeidskravene (minioppgavene). Både aktivitetsnivå og resultater falt etter de 5 første minioppgavene. Imidlertid var det mange som gjorde mer enn de absolutt måtte – hele 85 % av studentene leverte inn en eller flere minioppgaver utover de 5 obligatoriske (se utfyllende informasjon i foreleserrapporten). På ressurssiden gikk det med en del tid til utvikling og kvalitetssikring av de digitale testene og teknisk oppsett på Blackboard. Likevel klagde en del studenter på at testene ikke var formulert tydelig nok, og at det forekom feil og unøyaktigheter. En helt konkret utfordring er å angi hvordan et tall skal skrives inn i et blankt felt for å få riktig svar (eks. oppgi tall avrundet opp til hele 1000, bruk bare ett desimaltall og punktum i stede for komma som tusenskiller, ikke mellomrom).
 * Resultat/konklusjon:**

Både forelesere og studenter mente terskelen for å bestå minioppgavene var for lav (20 % riktig svar). For studieåret 2010/2011 er derfor kravet økt til 50 % riktig svar, men med mulighet for å levere inn et ubegrenset antall forsøk. Dato for siste innlevering er forskjøvet til senere i semesteret r for å sikre jevn studieprogresjon så nært opptil eksamen som mulig. Selv om arbeidskravene ser ut til å ha positiv innvirkning på eksamensresultatene (positiv samvariasjon mellom innsats i arbeidskrav og resultater til eksamen), er det et tankekors at studentevalueringen i BØK3441 viser at et stort flertall av studentene etterlyser direkte tilbakemelding på minioppgavene. Mange studenter betviler læringsverdien når de ikke får tilbakemelding på om spørsmålene de har besvart riktig eller feil. Det ser også ut til at gjennomgangen og fasitutleveringen av minioppgavene i forelesningene har vært veldig variabel i de ulike klassene. Forslag til forbedring av opplegget er å legge inn direkte tilbakemelding på riktig og feil svar med forklaringer, alternativt publisere fasit for testene etter at innleveringsfristen er ute. Korrigeringer som dette er bakt inn i senere gjennomføringer og oppfølgingskurs.
 * Refleksjon**:

Rapport fra foreleserne **Studentpanel_tilbakemeldinger** Oppsummering av studentundersøkelse
 * Kildemateriale**: